Elmar Luhats

Elmar Luhats (27. november 1908 Raadama, Räpina vald – 5. oktoober 1991 Tallinn) oli eesti rahvamuusik, orkestrijuht ja ooperilaulja.Tähtpäevi oktoobris. Koit, 1. oktoober 2016

Ta õppis Raadama Algkoolis, Räpina kihelkonnakoolis ja Räpina Reaalgümnaasiumis. Juba gümnaasiumis õppimise ajal juhatas ta lastekoori, mängis puhkpilli- ja sümfoniettorkestris, laulis segakooris, mängis teatrilavastustes, lavastas operetti ja korraldas noorteüritusi.

Aastatel 1927–1937 õppis ta (vaheaegadega) Tartu Kõrgemas Muusikakoolis. Õpingute vaheaegadel näitles ta Tartu Töölisteatris ja oli sõjaväeteenistuses, kus mängis Ratsarügemendi orkestris.

1937. aastast mängis ta Vanemuise teatris orkestris kontrabassi. Vanemuises töötas ta kokku 25 aastat, sellest 15 aastat orkestrandina ja hiljem 10 aastat ooperisolistina.

1958. aastast töötas ta Tartu Muusikakoolis rahvapillide ja kontrabassi õpetajana. 

1950.–1960. aastatel juhatas ta Tartu Riikliku Ülikooli Rahvakunstiansambli rahvapilliorkestrit. Ta valmistas ja rekonstrueeris ise ka rahvapille(mh oli ta üks väheseid päkarauakandle traditsiooni edasikandjaid), õpetas välja mängijaid ja tegi seadeid orkestrilugudele.Eik Toivi 95 ja Elmar Luhats 100. Räpina Koduloo- ja Aiandusmuuseum

Isiklikku
Tema poeg oli Toivo Luhats ja pojapoeg on Toomas Luhats.

Viited

Välislingid
Rahvusarhiivi fotode andmebaas. Rahvapillide konstruktor Elmar Luhats kandlel mängimas oma 50. sünnipäeval (1958)
Rahvusarhiivi fotode andmebaas. Riikliku Teatri Vanemuine ooperisolist ja Tartu Muusikakooli õpetaja kontrabassi ja rahvapillide erialal Elmar Luhats mängib enda rekonstrueeritud külakandlel
Rahvusarhiivi fotode andmebaas. Riikliku Teatri Vanemuine ooperisolist Elmar Luhats ja tema poeg Toivo Luhats mängivad külakandlel rahvaviise (1960)
Eesti Muuseumide Veebivärav. Põlva Talurahvamuuseumi fotokogu. Elmar Luhats

Kategooria:Eesti rahvamuusikud
Kategooria:Eesti orkestrijuhid
Kategooria:Eesti ooperilauljad
Kategooria:Maarja kalmistule maetud
Kategooria:Sündinud 1908
Kategooria:Surnud 1991